Document ID: 32006R0317

KOMISJONI MÄÄRUS (EÜ) nr 317/2006,
22. detsember 2005,
mille alusel koostatakse nõukogu määrusega (EMÜ) nr 3924/91 sätestatud tööstustoodangu PRODCOMi loetelu aastaks 2005
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 19. detsembri 1991. aasta määrust (EMÜ) nr 3924/91 ühenduse tööstustoodangu statistilise vaatluse sisseseadmise kohta, (1) eriti selle artikli 2 lõiget 6,
ning arvestades järgmist:
(1)
Määrusega (EMÜ) nr 3924/91 nõutakse liikmesriikidelt ühenduse tööstustoodangu statistilise vaatluse läbiviimist.
(2)
Tööstustoodangu statistiline vaatlus peab põhinema toodete loetelul, millega määratakse kindlaks statistilise vaatluse alla kuuluv tööstustoodang.
(3)
Toodete loetelu on vajalik tööstustoodangu statistika väliskaubandusstatistikaga vastavusse viimiseks ja selle võrdlemiseks ühenduse tootenomenklatuuriga CPA.
(4)
Toodete loetelu, mida nõutakse määruses (EMÜ) nr 3924/91 ja mida nimetatakse PRODCOMi loeteluks, on ühine kõikidele liikmesriikidele ning seda on vaja andmete võrdluseks liikmesriikide lõikes.
(5)
PRODCOMi loetelu tuleb ajakohastada ja seega on vajalik koostada 2005. aasta loetelu.
(6)
Käesolevas määruses sätestatud meetmed on kooskõlas nõukogu otsuse 89/382/EMÜ, Euratom (2) alusel loodud statistikaprogrammi komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
2005. aasta PRODCOMi loetelu sätestatakse lisas.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolevat määrust kohaldatakse alates 1. jaanuarist 2005.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 22. detsember 2005

Labels: 7
1
19